CELEX: 
Language: ro
Date: 2014-07-16 00:00:00
Title: REGULAMENTUL DELEGAT (UE) NR. …/… AL COMISIEI privind condițiile de clasificare, fără testare, a panourilor pe bază de lemn conforme cu standardul EN 13986 și a lambriurilor și placărilor din lemn masiv conforme cu standardul EN 14915 în ceea ce privește capacitatea de protecție împotriva incendiilor, atunci când sunt utilizate pentru îmbrăcarea pereților și a plafoanelor

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  1
                prevede că fabricanții de produse pentru construcții nu trebuie să fie supuși unor sarcini administrative sau unor costuri inutile. Mai exact, după cum se stipulează la articolul 28 din Regulamentul (UE) nr. 305/2011, atunci când este vorba despre evaluarea și verificarea constanței performanței, Comisia trebuie să aleagă sistemul cel mai puțin costisitor, care răspunde totuși în mod adecvat necesităților în materie de sănătate, siguranță și mediu.
            
            
               În plus, Regulamentul (UE) nr. 305/2011 recunoaște două modalități principale de stabilire a claselor de performanță în funcție de caracteristicile esențiale ale produselor pentru construcții. În conformitate cu articolul 27 alineatul (1), acest lucru poate fi realizat prin acte delegate ale Comisiei, în timp ce articolul 27 alineatul (2) prevede utilizarea, în acest scop, a standardelor armonizate. 
            
            
               Atunci când performanța anumitor produse pentru construcții a fost deja suficient demonstrată prin rezultate stabile ale testelor sau prin alte date existente, producătorii acestora ar trebui să fie autorizați, în condiții care urmează a fi specificate, să declare o anumită clasă de performanță fără testarea sau testarea suplimentară a produselor respective. O astfel de procedură simplificată ar servi aceluiași obiectiv de evitare a sarcinilor administrative și a costurilor inutile. Acest lucru a fost prevăzut la articolul 27 alineatul (5) și la articolul 36 alineatul (1) litera (a) din Regulamentul (UE) nr. 305/2011.
            
            
               Decizia 2000/367/CE a Comisiei
                  2
                a stabilit un sistem de clasificare european al capacității de protecție împotriva incendiilor, definită ca rezistență la foc a produselor de construcții, bazat pe metode de testare europene și pe niveluri de performanță explicite. 
            
            
               Panourile pe bază de lemn care intră sub incidența standardului EN 13986 și lambriurile și placările din lemn masiv care intră sub incidența standardului EN 14915, utilizate pentru îmbrăcarea pereților și plafoanelor, s-au dovedit a avea o performanță stabilă și previzibilă în ceea ce privește capacitatea de protecție împotriva incendiilor definită ca rezistență la foc, atunci când îndeplinesc anumite condiții. Această concluzie se bazează pe numeroase rapoarte de testare și clasificare colectate și compilate de întreprinderile și experții consultați. Din acest motiv, capacitatea de protecție împotriva incendiilor a acestor produse poate fi considerată că atinge anumite clase de performanță definite în sistemul european de clasificare menționat mai sus, atunci când produsele sunt utilizate pentru îmbrăcarea pereților și plafoanelor, fără a mai fi necesară efectuarea vreunor teste suplimentare. 
            
            
               Prin urmare, proiectul de regulament propus de industria construcțiilor stabilește condițiile de utilizare a acestor proceduri simplificate de determinare a performanței în ceea ce privește capacitatea de protecție împotriva incendiilor a panourilor pe bază de lemn care intră în domeniul de aplicare al standardului EN 13986 și a lambriurilor și placărilor din lemn masiv care intră în domeniul de aplicare al standardului EN 14915.
            
            
               Proiectul de regulament va reduce astfel sarcinile și costurile suportate de producătorii de panouri pe bază de lemn și producătorii de lambriuri și placări din lemn masiv, deoarece ei nu vor mai trebui să testeze produsele reglementate de prezentul proiect de regulament sub aspectul capacității acestora de protecție împotriva incendiilor. Acest fapt se va traduce printr-o creștere generală a eficienței și a competitivității la nivelul întregului sector al construcțiilor.
            
            
               2.CONSULTĂRI PREALABILE ADOPTĂRII ACTULUI
            
            
               Proiectul legislativ a fost pregătit inițial sub forma unei decizii de punere în aplicare a Comisiei, pe baza Directivei 89/106/CEE a Consiliului (directiva privind produsele pentru construcții). Proiectul a fost transmis spre avizare Comitetului permanent pentru construcții în conformitate cu procedurile prevăzute la articolul 20 din Directiva 89/106/CEE și s-a bucurat de susținerea unanimă a statelor membre (304 voturi). AELS și industria produselor pentru construcții au susținut, la rândul lor, proiectul de decizie. În acest context, Parlamentul European nu a formulat nicio observație cu privire la proiectul de decizie, care i-a fost transmis conform procedurii.
            
            
               Înainte ca proiectul de decizie să fie adoptat, Regulamentul (UE) nr. 305/2011 a intrat pe deplin în vigoare și a abrogat Directiva 89/106/CEE. Prin urmare, pentru a reflecta cerințele procedurale ale Regulamentului (UE) nr. 305/2011, s-a elaborat o versiune revizuită a proiectului de act juridic, sub forma unui act delegat care a fost supus unui proces de consultare în conformitate cu dispozițiile regulamentului menționat. Toate aspectele tehnice conținute în anexă rămân, cu toate acestea, neschimbate. 
            
            
               În mod particular, proiectul de regulament a fost supus unei consultări scrise între experți. Înainte de aceasta, toate statele membre au fost invitate să numească experți care să participe la consultarea scrisă. Pe lângă acești experți, au fost consultate și alte părți interesate externe. Documentele cu relevanță pentru consultarea scrisă au fost transmise, simultan, Parlamentului European și Consiliului, în conformitate cu Înțelegerea comună privind actele delegate.
            
            
               Observațiile prezentate în cursul tuturor acestor consultări premergătoare au fost luate în considerare la elaborarea proiectului definitiv al prezentului act destinat consultării interservicii.
            
            
               3.ELEMENTELE JURIDICE ALE ACTULUI DELEGAT
            
            
               În conformitate cu articolul 27 din Regulamentul (UE) nr. 305/2011, se pot stabili clase de performanță în funcție de caracteristicile esențiale ale produselor pentru construcții.
            
            
               În plus, în conformitate cu articolul 27 alineatul (5), Comisia poate stabili condițiile în care un produs pentru construcții este considerat a atinge o anumită clasă de performanță fără testare sau fără testare suplimentară, pentru a evita testarea inutilă a produselor pentru construcții a căror performanță a fost deja suficient demonstrată prin rezultate stabile ale testelor sau prin alte date existente.
            
            
               Aceste condiții trebuie să fie apoi îndeplinite în momentul în care un producător dorește să înlocuiască testarea de tip a propriului produs cu respectivele niveluri sau clase de performanță prevăzute la articolul 36 alineatul (1) litera (a) din Regulamentul (UE) nr. 305/2011.
            
            
               Sistemul european de clasificare stabilit prin Decizia 2000/367/CE a Comisiei, sub aspectul capacității de protecție împotriva incendiilor definită ca rezistență la foc a produselor pentru construcții, este aplicabil panourilor pe bază de lemn care intră sub incidența standardului armonizat EN 13986, precum și lambriurilor și placărilor din lemn masiv care intră sub incidența standardului armonizat EN 14915.
            
         
         
            
               Conform consultărilor efectuate, capacitatea de protecție împotriva incendiilor a panourilor pe bază de lemn și a lambriurilor și placărilor din lemn masiv care fac obiectul clasificării prevăzute în Decizia 2000/367/CE este clar stabilită. Din acest motiv, capacitatea de protecție împotriva incendiilor a acestor produse poate fi considerată că atinge anumite clase de performanță definite în sistemul european de clasificare menționat mai sus, atunci când sunt utilizate pentru îmbrăcarea pereților și plafoanelor, fără a mai fi necesară efectuarea vreunor teste suplimentare.
            
            
               Proiectul de regulament respectă principiul proporționalității. El are drept rezultat reducerea anumitor obligații de testare a produselor care intră în domeniul de aplicare al Regulamentului (UE) nr. 305/2011.
            
            
               REGULAMENTUL DELEGAT (UE) NR. …/… AL COMISIEI
            
            
               din 16.7.2014
            
            
               privind condițiile de clasificare, fără testare, a panourilor pe bază de lemn conforme cu standardul EN 13986 și a lambriurilor și placărilor din lemn masiv conforme cu standardul EN 14915 în ceea ce privește capacitatea de protecție împotriva incendiilor, atunci când sunt utilizate pentru îmbrăcarea pereților și a plafoanelor
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  3
               , în special articolul 27 alineatul (5),
            
            
               întrucât:
            
            
               (1)prin Decizia 2000/367/CE a Comisiei
                  4
               , a fost adoptat un sistem de clasificare a performanțelor în ceea ce privește rezistența la foc a produselor pentru construcții, lucrărilor de construcție sau părților acestora. Panourile pe bază de lemn acoperite de standardul armonizat EN 13986, precum și lambriurile și placările din lemn masiv acoperite de standardul armonizat EN 14915 se numără printre produsele pentru construcții cărora li se aplică respectiva decizie.
            
            
               (2)Testele au evidențiat că aceste produse au o performanță stabilă și previzibilă în ceea ce privește capacitatea de protecție împotriva incendiilor atunci când sunt utilizate pentru îmbrăcarea pereților și plafoanelor, cu condiția ca produsele să îndeplinească anumite condiții privind densitatea lemnului și grosimea panourilor, lambriurilor și placărilor. 
            
            
               (3)Prin urmare, dacă respectivele condiții sunt îndeplinite, panourile pe bază de lemn acoperite de standardul armonizat EN 13986, precum și lambriurile și placările din lemn masiv acoperite de standardul armonizat EN 14915 ar trebui considerate ca satisfăcând clasele de performanță pentru capacitatea de protecție împotriva incendiilor stabilite în Decizia 2000/367/CE, fără a mai fi nevoie de teste suplimentare.
            
            
               ADOPTĂ PREZENTUL REGULAMENT:
            
            
               Articolul 1
            
            
               Panourile pe bază de lemn acoperite de standardul armonizat EN 13986 și lambriurile și placările din lemn masiv acoperite de standardul armonizat EN 14915 care îndeplinesc condițiile prevăzute în anexă sunt considerate ca satisfăcând clasele de performanță indicate în anexă, fără testare, atunci când acestea sunt utilizate pentru îmbrăcarea pereților și a plafoanelor. 
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 16.7.2014.
            
         
         
            
               
                     Pentru Comisie
               
               
                     Preşedintele
                     José Manuel BARROSO
               
            
         
         
            
                  
                     (1)
                  
                        JO L 88, 4.4.2011, p. 5.
               
               
                  
                     (2)
                  
                        JO L 133, 6.6.2000, p. 26.
               
               
                  
                     (3)
                  
                        JO L 88, 4.4.2011, p. 5.
               
               
                  
                     (4)
                  
                        Decizia 2000/367/CE a Comisiei din 3 mai 2000 de punere în aplicare a Directivei 89/106/CEE a Consiliului referitor la clasificarea performanțelor de rezistență la foc a produselor pentru construcții, lucrărilor de construcție sau părților acestora (JO L 133, 6.6.2000, p. 26)
               
            
      
    ---documentbreak--- 
      
         
         
            
               ANEXĂ
            
            
            
                     
                        Produs 2)
                     
                  
                  
                     
                        Standard EN pentru produs
                     
                  
                  
                     
                        Descrierea produsului 3)
                     
                  
                  
                     
                        Densitatea medie minimă (kg/m3)
                     
                  
                  
                     
                        Grosimea minimă (mm)
                     
                  
                  
                     
                        Clasa K1)
                        
                  
               
                     
                        Plăci dure din fibră
                     
                  
                  
                     
                        EN 13986
                     
                  
                  
                     
                        Cu și fără lambă și uluc 5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        Plăci OSB
                     
                  
                  
                     
                        EN 13986
                     
                  
                  
                     
                        Cu și fără lambă și uluc 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Plăci aglomerate
                     
                  
                  
                     
                        EN 13986
                     
                  
                  
                     
                        Cu lambă și uluc 7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Plăci aglomerate
                     
                  
                  
                     
                        EN 13986
                     
                  
                  
                     
                        Cu și fără lambă și uluc 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Placaj
                     
                  
                  
                     
                        EN 13986
                     
                  
                  
                     
                        Cu și fără lambă și uluc 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Panouri din lemn masiv
                     
                  
                  
                     
                        EN 13986
                     
                  
                  
                     
                        Cu și fără lambă și uluc 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Plăci aglomerate
                     
                  
                  
                     
                        EN 13986
                     
                  
                  
                     
                        Cu lambă și uluc 8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Plăci OSB
                     
                  
                  
                     
                        EN 13986
                     
                  
                  
                     
                        Cu lambă și uluc 8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Placaj
                     
                  
                  
                     
                        EN 13986
                     
                  
                  
                     
                        Cu lambă și uluc 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Panouri din lemn masiv
                     
                  
                  
                     
                        EN 13986
                     
                  
                  
                     
                        Cu lambă și uluc 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Panouri din lemn masiv
                     
                  
                  
                     
                        EN 13986
                     
                  
                  
                     
                        Cu lambă și uluc 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Lambriuri și placări din lemn masiv
                     
                  
                  
                     
                        EN 14915
                     
                  
                  
                     
                        Cu lambă și uluc 10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Lambriuri și placări din lemn masiv
                     
                  
                  
                     
                        EN 14915
                     
                  
                  
                     
                        Cu lambă și uluc 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Lambriuri și placări din lemn masiv
                     
                  
                  
                     
                        EN 14915
                     
                  
                  
                     
                        Cu lambă și uluc 11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Clasa prevăzută în Decizia 2000/367/CE.
            
            
               2)
                     Montate direct pe orice substrat fără spațiu gol.
            
            
               3)
                     Îmbinări cu margini rectangulare sau profil cu lambă și uluc având aceeași grosime ca produsul și fără spații.
            
            
               4)
                     K1 10 pentru substraturi ≥ 300 kg/m3
            
            
               5)
                     Lungimea cuielor de minimum 40 mm și distanța dintre acestea de maximum 100 mm
            
            
               6)
                     Lungimea șuruburilor de minimum 30 mm și distanța dintre acestea de maximum 200 mm.
            
            
               7)
                     Lungimea șuruburilor de minimum 30 mm și distanța dintre acestea de maximum 150 mm.
            
            
               8)
                     Lungimea șuruburilor de minimum 50 mm și distanța dintre acestea de maximum 200 mm.
            
            
               9)
                     Lungimea șuruburilor de minimum 75 mm și distanța dintre acestea de maximum 200 mm.
            
            
               10)
                     Lungimea cuielor de minimum 60 mm și distanța dintre acestea de maximum 600 mm.
            
            
               11)
                     Lungimea cuielor de minimum 50 mm (în fiecare strat) și distanța dintre acestea de maximum 600 mm.
            
            
               12)
                     Cele două straturi sunt montate cu direcția longitudinală a straturilor reciproc perpendiculară.